Ribe Stifts Adresseaviser, 1848-05-31
J sidstnævnte Henseende har Nationalbankens Direktion, paa Finantsministeriets Opfordring, erklæret sig villig til at modtage saadant forarbeidet Sølv, og derfor at afgive til Finantserne Metalværdien i Bar rer eller Sedler, imod at Banken ikke træder i di rette Forbindelse med dem, der stille Sølvet til Statens Raadighed, men modtager det fra Regeringen paa en saadan Maade, at Banken til enhver Tid kan henregne det til sin Sølvfond, forsaavidt denne maa bestaae i Barrer. Dog vil Banken ikke lade det indsmelte, forinden Nødvendigheden kræver det, hvorom de da saa betimelig vil underrette Finantserne, at de kunne give Vedkommende behørig Advarsel. J Henhold hertil er Kommiteen til Modtagelse af frivillige Bidrag til Statsfornødenhederne blevet bemyndiget til at ordne og bekjendtgjøre det Fornødne. Det patriotiske Sindelag, som under Landets nærværende Forhold giver sig tilkjende, hvorsomhelst der viser sig en Leilighed til Opoffrelser for Statens Bedste, er mig Borgen for, at disse Forslag ville finde Gjenklang trindt om i Landet. Disse Ord til mine Medborgere maae derfor ikkun betragtes som en Anviisning til den hensigtsmæssigste Anvendelse af de ogsaa i denne Retning fremtrædende forenede Bestræbelser af alle Samfundets Medlemmer til at lette de Byrder, som Begivenhedernes overordentlige Gang har medført. Kbhavn den 26. Mai 1848. A. W. Moltke, Finantsminister. - J Henhold til Hs. Excell. Finantsministerens Bekjendtgjørelse af 26 Mai og ifølge meddeelt bemyndigelse bringes herved til offentlig Kundskab: Forarbeidet Sølv (men for det Første ikke forarbeidet Guld) kan som frivilligt Bidrag til Statsfornødenhederne indleveres som Depositum saaledes, at det henlægges under Nationalbankens Sølvfond, men dog ikke indsmeltes uden at Eierne ere forud derom underrettede. Sølvet tilbageleveres Eierne (eller, hvis det efter forudgaaet Varsel er indsmeltet, dets Metalværdi) naar Omstændighederne tillade Finantserne det, og hvis dette ikke er skeet inden 3 Aar, eller til 11. Juni Termin 1851, godtgjøres Ejerne fra bemeldte Termin 4 pCt. aarlig Rente af det Jndleveredes Metalværdi. Sølvet, der ønskes ledsaget af en spesificeret Fortegnelse og nøiagtig Opgivelse af Eierens Navn, modtages i Kbhavn paa Mønten (Nyhavn, Charlottenborg Side Nr. 284) hver Tirsdag, Torsdag og Løverdag Formiddag fra Kl. 10-1, af medundertegnede Justitsraad Collin og Møntkontroller Alsing, hvilke ere bemyndigede til at udstede Modtagelsesbeviser for det Jndleverede, der angives efter dets Bruttovægt og omtrentlige Værdi. Udenfor Hovedstaden kunne Leverancerne afleveres paa de kongelige Postkontoirer, fra hvilke de uden Porto eller andet Gebyhr indsendes under Adresse: "Til den Kgl. Mønt i Kbhavn, ligesom de ovenmeldte Modtagelsesbeviser igjennem samme Postkontorer tilstilles de Vedkommende. Komiteen til Modtagelsen af frivillige Bidrag til Statsfornødenhederne, d. 27. Mai 1848. Johnsen, C. Collin. H. P. Hansen. Ved den d. 26, ds. paa Kbhavns Børs afholdte Generalforsamling af de Kontribuerende til ved frivillige Bidrag at anskaffe et Dampskib, blev det ifølge B. T. besluttet, at det anskaffede Dampskib "Waldemar skulde stilles til Regeringens Disposition. Under Forhandlingerne kom det tillige under Discussion, om man ikke ved Aktietegning skulde anskaffe 2 Dampskibe til en regelmæssig Forbindelse mellem Kbhavn og London.